"Mine første tegn" - det er titlen på den bog jeg netop har sat mig for at låne på biblioteket!\nDet siges at de små poder vil have stor glæde af at mor og far kan forstå hvad de forsøger at sige - når de ikke har noget sprog. Og der kan jo snildt gå et par år før ordene er ved at være på plads - og det kan sandt at sige være ret frustrerende for sådan et lille væsen.\nJeg har nu sat mig for at undersøge om bogen her kan bruges til noget eller jeg skal forsøge mig ud i at lave egne tegn og fagter. William er endnu så lille at det nok er begrænset hvad han kan bruge mors nye viden til. Men jeg håber at jeg kan danne mig et indtryk alligevel. Det er nu rart at være på forkant med fremtiden ;-) Og så er det jo fedt, når man hurtigt kan smutte en tur på biblioteket og låne bogen helt gratis - dog må jeg vente til den er klar til afhentning...men mon ikke også det går, det er jo jul!\nIndsendt af Lindholmfruen kl. 14:59 Ingen kommentarer:\nEtiketter: bibliotektet, bog, børn, fagter, mine første tegn, mor, ord, småbørn, sprog, tegn\nIhh hvor jeg elsker circus\nHvordan kunne denne side gå min næse forbi...alle de fine sager man kan finde til de små poder!\nDet er ikke de billigste priser de kører med, men man må godt drømme eller bare få ideer til børneværelset..især her op til jul, når pengepungen er tæt på tom og man bare sidder og hygger foran computeren en tirsdag formiddag.\nEr blevet helt forelsket i dette Circus stel i porcelæn med skønne motiver tegnet af den afdøde hollandske illustrator Fiep Westendorp\n- som desværre er udsolgt...\nmen ihh hvor er det fint!\nBillederne af Sofie Børsting er altså også fine!\nOg lille William burde da ha' en løve på væggen, når det nu er hans stjernetegn..\nIndsendt af Lindholmfruen kl. 10:38 Ingen kommentarer:\nEtiketter: farver, gaveideer, hygge, ideer, Kreativ, porcelæn\nEn kujon blandt egne rækker\nDet er en kendsgerning at det kun er de færreste, der kender til ergoterapi, men ganske opsigtsvækkende er det, når man som ergoterapeutstuderende finder ud af, at man ikke en gang selv har styr på sin ergoterapi - en ting er at udefrakommende ikke er opdateret, men en fra egne rækker, det holder ikke en meter...\nStimu-hva'-for-noget? Det var sådan jeg tænke første gang jeg hørte ordet: "Stimulastik"... Stimulation og gymnastik i ét! Jeg er som ergo.stud. godt klar over at stimulering af sanserne er af stor betydning for mennesker, ikke mindst børn og spædbørn, og en del af det gerne skal ske igennem aktiviteter og leg. Ingen tvivl om at vi skal være med til at udvikle vores baby gennem stimulation og leg helt fra spæd - men at der ligefrem er udviklet et helt koncept til spædbørn AF ERGOTERAPEUTER, er da vist lige gået min næse forbi i de 2½ år jeg indtil videre har været igennem på uddannelsen!\nMen så er det godt, at man netop selv står med et stk spædbarn på armen, når man gennem mødregruppen får kendskab til DVD'en med stimulastik, så man hjemme i stuen kan gå i gang med projekt "organiseret stimulation" :-)\nKan kun konstatere, at der er ALT for lidt børneergoterapi på uddannelsen. Kort og godt: Man skal være opsøgende for at udvide ens horisont!\nTag selv et kig forbi: http://www.stimulastik.com/\nIndsendt af Lindholmfruen kl. 18:34 Ingen kommentarer:\nEtiketter: aktivitet, baby, børn, ergoterapeut, ergoterapi, hygge, leg, sanser, sjov, spædbørn, stimulastik, tanker\nDen nemme vej er længere end man tror\nBedst som man tror, at man har fundet en nemmere vej til kødgryderne, finder man ud af, at man er gået forkert. Eller at man lige havde overvurderet telefonens evner. Karolines køkken har netop udviklet en gratis app til smartphones, så man hurtigt kan få ideer til aftensmaden og har indkøbsliste ved hånden. Super smart i en fart! Bare så møgirriterende, når man finder ud af, at den kræver mere plads end man har tilbage i hukommelsen, og det endnu ikke har afhjulpet problemstillingen at afinstallere diverse programmer. Men jeg har ikke givet op endnu, der findes jo større SD-kort end det sølle kort på 2 GB jeg er ejer af. Ja for et par år siden (læs: ca. 13 år siden) skulle man have troet, det var løgn, at jeg sad og sagde sådan nu - dengang skulle jeg jo slet aldrig eje en mobiltelefon, for hvad skulle man med sådan en? Og jeg skulle jo heller aldrig have en smartphone (læs: kun 2 år siden). Men man har et standpunkt til man tager et nyt. Og jeg er altså blevet klogere siden da. Og der er håb forude for min telefon og den nye app - lige indtil det viser sig, at det er den interne hukommelse, der ikke er stor nok. Så hedder det farvel X10 mini, goddag ny og dyr telefon - for det forlyder at min hverdag bliver nemmere med karoline: "Det er Karolines Køkkens opgave at give forbrugerne en løsning på spørgsmålet: "Hvad skal du spise i aften?"" . Ergo skal jeg ikke selv spekulere på det, hvis jeg får min app til at fungere.\nOg det gør jeg, for det kan jeg da bare ikke gå glip af...\nIndsendt af Lindholmfruen kl. 19:51 Ingen kommentarer:\nEtiketter: ideer, Sony Ericsson, X10 mini, Xperia\nGrib pennen og fyr løs\nSå er det tid for dig at komme på banen!\nEndelig har jeg fået installeret mig en kommentarboks her på siden, så DU nu også kan give dit besyv med, - når du synes det er tid til at få vendt verdenssituationen, har brug for at komme af med overskydende ord eller bare trænger til en sludder for en sladder...\nIkke altid har du måske en kommentar til mine indlæg, men alligevel tænker du: "heeey, jeg er her faktisk, kan du ikke se mig, jamen jeg er jo lige her!".\nSå nu har du muligheden for at stå frem - grib den!\nIndsendt af Lindholmfruen kl. 22:39 Ingen kommentarer:\nEtiketter: ideer, kommentarer, tanker\nNu med eksternt galleri\nHer finder du mange af mine malerier, som jeg har lavet gennem tiden. Små som store...\nDu skal være velkommen til at kigge forbi - den er der for det samme!\nIndsendt af Lindholmfruen kl. 14:44 Ingen kommentarer:\nEtiketter: akryl, Kreativ, Maleri\nBordpynt ala Lindholmfruen\nEr i gang med mission "bordpynt til barnedåb". Klipper og klistrer - og tiden flyver, og synes selv de er blevet helt fine..Men ak ja, er langt fra færdig!\nIndsendt af Lindholmfruen kl. 15:13 2 kommentarer:\nSlår snart ammehjernen til...\nFor kort tid siden modtog jeg et brev fra min veninde - med brevet fulgte et snart halvt år gammelt julekort og en "nu går du snart på barsel" gave!\nIhh hvor jeg elsker gaver - store som små...\nOg jeg vil sige at julekort gør sig nærmest lisså godt om foråret som til jul ;-)\nMin gave indeholdt denne bog:\nSå det må vist snart være tid til at finde ammehjernen frem, fordybe mig i herlighederne og lukke alt andet ude..\nIndsendt af Lindholmfruen kl. 16:47 Ingen kommentarer:\nEtiketter: barsel, gave, hygge, julekort, Julia Lahme\nMasser af ELF til få penge!\nJeg har efterhånden hørt og læst meget godt om de super billige produkter fra ELF Cosmetics (http://www.eyeslipsface.dk/), så nu er tiden til at afprøve det.\nJeg har netop bestilt et helt "makeup kit" hjem til rundt regnet kr. 200,-, inkl. porto - og jeg glæder mig helt vildt til at afprøve!\nIndsendt af Lindholmfruen kl. 15:53 Ingen kommentarer:\nEtiketter: cosmetics, ELF, kosmetik, makeup\nFørst og fremmest er jeg netop nu en lykkelig halv-garvet Frue i Lindholm - efter 1 år som gift ;-)\nJeg er netop også blevet den heldige ejer af dette fede lædearmbånd fra Pilgrim og 4 stk yderst charmerende termokrus! Sådanne ægtemænd skulle der måske være flere af? Jeg er i hvert fald godt tilfreds!\nLidt forkælet har man vel lov at være......\nIndsendt af Lindholmfruen kl. 16:03 Ingen kommentarer:\nEtiketter: armbånd, bryllupsdag, gaver, Pilgrim, Royal Copenhagen, termokrus